S-168/2013

Mál þetta, sem dómtekið var miðvikudaginn 13. mars sl., er höfðað með ákæru, útgefinni af lögreglustjóranum á höfuðborgarsvæðinu 26. febrúar sl., á hendur S-kk-þgf H-x-x G-kk-þgf, kt. 000000-0000, Hraunbæ 154, Reykjavík.

I.

Fyrir umferðarlagabrot í Reykjavík árið 2011, nema annað sé tekið fram, með því að hafa:

1. Þriðjudaginn 24. maí ekið bifhjólinu NP-406 án þess að hafa öðlast ökuréttindi og með 75 km hraða á klukkustund vestur Hringbraut að Brávallagötu við hús nr. 40-50 þar sem leyfður hámarkshraði var 50 km á klukkustund.

2. Miðvikudaginn 1. júní ekið bifhjólinu NP-406 án þess að hafa öðlast ökuréttindi austur Skúlagötu, við Frakkastíg.

3. Miðvikudaginn 9. nóvember ekið bifreiðinni UF-818 gegn rauðu ljósi vestur Hringbraut á gangbrautarljósum við Gamla Garð.

4. Föstudaginn 18. nóvember ekið bifhjólinu NP-406 með 108 km hraða á klukkustund vestur Vesturlandsveg að Miklubraut, þar sem leyfður hámarkshraði var 80 km á klukkustund.

5. Fimmtudaginn 10. maí 2012 ekið bifreiðinni AG-605 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 6,0 ng/ml) norður Hvalfjarðargöng, en lögregla hafði afskipti af ákærða rétt sunna við gjaldskýli ganganna.

Teljast brot í lið 1. og 2. varða við 1. mgr. 48. gr., brot í lið 1. við 1. mgr. 37. gr., brot í lið 3. við 1. mgr. 5. gr., brot í lið 4. við 1., sbr. 3. mgr. 37. gr. og brot í lið 5. við 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987.

II.

Fyrir þjófnað árið 2012 á Akranesi:

6. Með því að hafa, föstudaginn 27. apríl, brotist inn í nytjamarkað Búkollu og Fjöliðjunnar, Vesturgötu 62, og stolið þaðan peningum að fjárhæð 70.000 krónur og farsíma af gerðinni Nokia 1800 að verðmæti 7.990 krónur.

7. Með því að hafa, laugardaginn 12. maí, brotist inn í einbýlishús að Laugarbraut 23 í félagi með G-kk-þgf Á-kk-þgf J-kk-þgf, kt. 000000-0000 og stolið þaðan ýmsum verðmætum, svo sem frímerkjasafni, skjölum og erlendum seðlum.

Teljast brot þessi varða við 1. mgr. 244. gr. almennra hegningarlaga nr. 19/1940

III.

Fyrir eignaspjöll árið 2012 á Akranesi:

8. Með því að hafa, miðvikudaginn 25. apríl, á bifreiðastæði við íþróttahúsið Akraneshöllina, brotið fremri hliðarrúðu bifreiðarinnar RP-143, hægra megin, þegar hann kastaði grjóti í hana.

Telst brot þetta varða við 1. mgr. 257. gr. almennra hegningarlaga nr. 19/1940

IV.

Fyrir ávana- og fíkniefnalagabrot árið 2012 á Akranesi, nema annað sé tekið fram:

9. Með því að hafa, sunnudaginn 13. maí, að dvalarstað sínum að Laugarbraut 21 haft í vörslum sínum 0,5 g af tóbaksblönduðu kannabisefni.

10. Með því að hafa, sunnudaginn 3. júní, í Kópavogi haft í vörslum sínum 0,96 g af marijúana, sem fannst við öryggisleit á ákærða í fangamóttöku lögreglustöðvarinnar á Hverfisgötu.

Teljast brot þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 82/1998, sbr. lög nr. 68/2001 og 2. gr. sbr. 1. mgr. 14. gr. reglugerðar um ávana – og fíkniefni og önnur eftirlitsskyld efni nr. 233/2001 með síðari breytingum.

V.

Fyrir vopnalagabrot árið 2012 á Akranesi:

11. Með því að hafa í sama skipti og greinir í 9. lið haft í vörslum sínum heimagert hnúajárn.

Telst brot þetta varða við c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 0,5 g af tóbaksblönduðu kannabisefni og 0,96 g af marijúana sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og á heimagerðu hnúajárni, sem hald var lagt á, samkvæmt 1. mgr. 37. gr. vopnalaga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1973. Samkvæmt sakarvottorði á hann að baki nokkurn sakaferil, allt frá árinu 1993. Á tímabilinu 1993 til 2003 hlaut hann átta refsidóma fyrir þjófnaðarbrot, nytjastuld, skjalafals, umferðarlagabrot og brot gegn löggjöf um ávana- og fíkniefni, auk þess að gangast undir lögreglustjórasátt vegna umferðarlagabrots. Árið 2009 var hann dæmdur til sektarrefsingar vegna ölvunaraksturs og jafnframt sviptur ökurétti í 12 mánuði. Hann var 21. apríl 2010 dæmdur til 90 daga fangelsisrefsingar, skilorðsbundið í tvö ár, vegna líkamsárásar og hótana. Þá gekkst ákærði 29. nóvember 2011 undir sektargerð vegna hraðaksturs. Rannsókn á brotum sem ákærði er sakfelldur fyrir í máli þessu, öðrum en umferðarlagabrotum samkvæmt I. kafla ákæru, hófst eftir að skilorðstíma samkvæmt dóminum frá 21. apríl 2010 lauk. Verður skilorðsdómurinn því látinn haldast, en refsing tiltekin eftir reglum 77. gr. og 78. gr. almennra hegningarlaga. Þá verður litið til þess við ákvörðun refsingar að ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dómsins að telja.

Upptæk eru dæmd 0,5 g af tóbaksblönduðu kannabisefni, 0,96 g af marijúana og hnúajárn, sem lögregla lagði hald á við rannsókn málsins, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, K-kk-ef S-kk-ef hrl., 62.750 krónur að meðtöldum virðisaukaskatti. Ákærði greiði 73.093 krónur í annan sakarkostnað.

Af hálfu ákæruvaldsins flutti málið H-kvk-nf S-kvk-nf P-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, S-kk-nf H-kk-nf G-kk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í tvö ár frá birtingu dómsins að telja.

Upptæk eru dæmd 0,5 g af tóbaksblönduðu kannabisefni, 0,96 g af marijúana og hnúajárn.

Ákærði greiði málsvarnarþóknun skipaðs verjanda síns, K-kk-ef S-kk-ef hrl., 62.750 krónur og 73.093 krónur í annan sakarkostnað.

R-kvk-nf H-kvk-nf